text: ұлттық мінез әдеби шығармадағы кейіпкердің ұлттық сипатымен ерекшеленген мінез-бітімі, оның белгілі бір халықтың өкілі екендігін танытатын психологиялық және ойлау, сөйлеу өзгешелігі. ұлттық мінез тарихи категория. ол қоғамдық, рухани, экономиялық және саяси жағдайларға сәйкес қалыптасады. дүниені ұлттық түсінікпен қабылдау жолы қай адамға болсын тән қасиет. өнерде, әдебиетте адам бейнесінен бұл қасиет толық көрініп тұрады. әр халықтың өз эпикалық туындыларын олардың талай замандар ұлт болып қалыптасуынан бөліп қарауға болмайды. сондықтан шығармада ұлттық мінез жасау үшін оның дүниетанымын, психологиясын, т.б. қасиеттерін білу керек. бұл жөнінде н.в. гоголь: ақын өмірге өз халқының көзқарасымен қарап, әр нәрсені ұлттық психологияға сәйкес құбылыстай сезініп, толғанғанда ғана ұлттық сипатты бейнелеп беруі мүмкін, деген ой айтады. бұл дұрыс та. мысалы, игорь полкі туралы жыр орыстардың, үндістан халқының, нибелунга туралы жыр немістердің, манас қырғыздардың, ер тарғын қазақтардың дүниетанымын, мінез-болмысын айқындайтын шығармалар.